Pročko, Jozef, poslanec NR SR (2023-12-14):
Milé kolegyne, milí kolegovia, pár strážcov z kultu rozkrádania a kšeftov, naozaj robíme dobrú vec, výbornú vec. Toto, čo sa tu teraz deje, a ja verím, že mi dáte veľmi veľa faktických poznámok, pretože naozaj budem rozsiahly, obsiahly, navodím vám rôzne témy, určite teraz hľadáte na mobilných telefónoch, o čom ten Pročko bude rozprávať. Ale ja si myslím, že to, čo robíme, je výborné. Sú nervózni, veľmi nervózni, už idú predraďovať štátny rozpočet, lebo na tom im veľmi záleží, takže Trestný teraz trošku posunú ďalej, ale už aj z toho sú nervózni, pretože Európska únia, ale aj k tomu sa dostanem, im hrozí bu-bu-bu, Fico, počkaj, ty dostaneš po tej hlave, nebudeš mať čo kradnúť, zoberieme ti eurofondy! Takže naozaj robíme dobrú vec a ja len poprosím, naozaj reagujte na mňa kľudne s faktickými, pán Hlina určite mi dá faktickú, pretože on je človek rozsiahly a obsiahly aj komplexný, takže načriem do vášho vedomia a podvedomia určite. Som rád, že vystupujete v rozpravách, že sa hlásite s faktickými poznámkami, a ja idem na to. Počuli ste Fica, že čo to je, jaká agentúra mu to zhoršila... Dobrý deň, pán poslanec, všetko v poriadku, nebojte sa, nič sa nedeje. (Rečník zdraví kolegu poslanca prichádzajúceho do sály.) Všetko sa, všetko, všetko je dobré, veď on tak krásne vládne. Už po pár dňoch vládnutia mu zhoršila agentúra rating. Ale nie preto, že agentúra je pofidérna, ale preto, lebo vie, že kto je pofidérny, Fico. Veď to je jasné, keď Fico ide vládnuť a ide robiť to, že ide znižovať tresty, tak všetci, celý svet rozpráva Teda dajme tomu Slovensku po hlave, veď čo sú tí ľudia hlúpi, že si zvolili zlodeja, kšeftára, podvodníka, klamára? No ja neviem, ja nie som hlúpy a ja viem, čo je dobré a čo je, čo je správne. Ja by som si v živote nedal urobiť z 28-tisícového kšeftu jeden... teda 15-miliónový kšeft. No kto z vás by ste si vo vlastnej firme dali namiesto 28-tisíc zaplatiť 15 mil.? Viete kto? Pellegrini. Fú, Peťo je bomba. Peťo je podnikateľ, vlastne Peťo nikdy v živote nepodnikal. s tou taštičkou pamätáte si? Na tom na tom námestíčku odfotený Peťuľo, jak tam stojí a jak išiel od obyčajného asistentíka, išiel až cez, ja neviem koho, sa tam dopracoval. Peťo v živote nerobil. Peťo vždy držal tašku a dobre ju drží dodnes, veď Peťo povedal, že on si nikdy nesadne s Ficom za jeden stôl, čo podľa mňa sú aj na večeri spolu. Takže agentúra nezhoršila preto náš rating, že my Slováci, že sme my zlí, ale preto, lebo je tu Fico. Európska únia povedala, že neváha zasiahnuť proti Slovensku akýmkoľvek spôsobom, ak Robert Fico, pokiaľ vláda Roberta Fica v oblasti právneho štátu bude porušovať pravidlá Európskej únie. Milí Slováci a Slovenky, čo ma teraz počujete doma, eurofondy nedostanete preto, lebo tu sedí pár opozičných poslancov, ale preto, lebo Fico ide zlomiť právny štát, pretože lebo Fico ide dať dole špeciálneho prokurátora, ktorý mu vadí. Ale prečo mu vadí? 120 obvinených. Gašpar, veď ste si mohli prečítať teraz, Gašpar aj s tým druhým... Jak sa volá? Teraz zachraňovali Fica pred nejakou nahrávkou. Vy ste Slováci nevideli tie nahrávky, v ktorých jasne Fico ukazuje, že špeciálna prokuratúra, ktorá ho obviňuje, musí skončiť, toho Lipšica idú odj.bbt... a Žilinka, fú, nebojte sa Žilinka nám po podnikateľovi odkázali, že dobre bude! Veru dobre bude. Ale pre koho?! Pre tých obvinených. Idú sa zvyšovať odvody a dane. Milí Slováci a Slovenky, čo ma počujete, prosím vás, tie odvody vám ide zvyšovať ten človek, ktorý vám rozprával pred voľbami, že všetko bude lacnejšie, že budú lacnejšie potraviny. No riť Paľovu bude lacnejšie, idú vám zvýšiť všetko! Všetko vám idú zvýšiť. Máme tu nové ministerstvo športu a cestovného ruchu. A komu to dali? No Dankovi. Pretože čo Danko? „Jej, dajte aj mne niečo, aj ja chcem niečo.“ (Rečník hovorí imitujúcim hlasom.) No tak mu dajú, budeme mať. Čo je to 100 mil. pre nich, ktorí ukradli miliardy a budú kradnúť miliardy? Tu máš Danko a budeš spokojný. RTVS. Idú RTVS obrať o 30 %. A toto je to, čo Fico... Ficovi môže zlomiť krk, ja som hlboko presvedčený, že novinári, či už tí, čo nás majú radi, čo nemajú radi, tak v drvivej väčšine píšu objektívne. Som o tom presvedčený. A verím, že ten Fico na toto dopadne. Taký krásny môj kolega z RTVS mi volal, sme sa stretli a hovorí, že „Jožo, ťažká situácia, ale čo keby sme spravili napríklad nejakú zbierku pre tú RTVS?“ A to je dobrý nápad, na tom budem pracovať. Predstavte si spraví sa zbierka RTVS pre národ, slušný národ, nie tí, čo podporujú Maťku a Paťka, či jak sa volá ta ich televízia. Takže slušný národ spraví zbierku a tí novinári budú môcť ďalej pod vedením toho nechceného riaditeľa, ktorý nerobí tak, ako Fico chce, budú naďalej písať a hovoriť pravdu. No Fica roztrhne, zase sa bude takto triasť a koňakov toľko vypije, že pf, na litre. Čo litre? Hektolitre. Už som hovoril o tom, že, že sa idú zrušiť tresty, no a to zrušenie tých trestov je vec, ktorá na Slovensku nemá obdobu. Nemá to obdobu. Oni, oni idú zvýšiť tresty za drogy a ja, ja naozaj v našej neziskovke, dlhé roky sme robili, ja som aj v 1996-’97 robil v RTVS ako režisér taký dvojročný cyklus, každý mesiac sme tam mali drogovo závislého človeka, ktorý nám rozprával o svojom živote, a naozaj tí ľudia potrebovali pomoc. Veľa z nich, z tých drogovo závislých potrebovalo pomoc. Aj tým, tým, že chýbala prevencia, chýbali informácie, tí ľudia vhupli. Poviem vám jeden krátky príklad. Bola tam jedna mladá 13-ročná dievčina, ktorá, ktorá, ktorej sestra dala 18-ročná, dala drogy preto, aby tá 13-ročná pýtala od matky drogy. A, a to dievča pýtalo od matky drogy, a keď sa to matka dozvedela, tak tú 13-ročnú zavrela do izby, týždeň ju tam držala. Viete, aký absťák chytila? Že si na stene zoškrabala všetky tieto hánky. A takého človeka ide Fico potrestať. A tvrdo, tvrdo! Ale takého, čo ukradne 15 mil. Nie je tu ten fešáčik? 15 mil. ukradne tomuto národu, lebo ten kšeft mal stáť 28-tisíc, tak ten dostane maximálne tri roky alebo prinajhoršom, teda prinajlepšom mu dáme podmienku. Povedzte mi, kto sa bude báť v tejto republike kradnúť? Myslíte si, že páni z koalície nepôjdu do kšeftov? No dostane 40-miliónový kšeftík, tak pôjdem na to, za to sedieť na rok a pol, a po roku a pol šejhaj, ťuhája, užijem si to niekde na Belize. Toto tu ide, Slováci, toto tu ide spraviť Fico! Fico ide z našej krajiny spraviť jednu skorumpovanú republiku, kde sa nie všetci, iba hajzlíci budú báť, teda nebáť teda kradnúť, pretože súdy, prokuratúra, Žilinka to podrží, 363 pôjde ako na bežiacom páse. Šup-šup-šup-šup, toto tu ide spraviť Fico! Ja tomu nechápem, že naozaj tu sedí jeden človek, ja nechápem, že či to nevidí. Či toto nevidí?! Či je naozaj všetkým koaličným poslancom jedno, že toto sa ide robiť. Ja neviem, či všetci išli do tej strany, či sú slepí, že nevidia, čo ten Fico robil! Bolo krásne, teraz tam na chodbe mi vykrikovali: „Choď si zabehať holý!“ Fico čo robí na úrade vlády? Trošku troškoval holý s kým? So mnou? Ale to už nevidia. Dneska to tam rozprávali o vajci na hlave. Dneska tu, tu za týmto pultom, ministerka kultúry mne rozprávala namiesto toho, aby odpovedala, tak povedala, že veď ty na tom youtubovom kanále beháš s vajcom po hlave. Brat za brata, traja agresori, jeden ma udrel odzadu päsťou po hlave, nič sa nedeje, tam Magroš či Mugroš, či jak sa volá, čo trhali káble. Zbili s päsťou Igora, nič sa nedeje a toto sa tu bude diať – „naši ľudia“, všetko v poriadku. Nič sa nedeje. Skúste niečo povedať! Viete, čo robí ten, čo má Barana za kamoša? Opovážte sa čo len slovo povedať, nie, nie, hneď invektívy! Tam sa bavili počas hodiny, hodiny otázok sa bavili vzadu tamto Muňko a partia okolo neho. Viete, ako sa tam zabávali? Viete, čo robili? Ako vyrušovali? Myslíte, že ich Blaha upozornil? Veď my máme novú politickú kultúru, Muňko choďte sa baviť dozadu tam s tým vašimi mladými pajácmi. Ani slovko nepovedal, vyrušovali, bavili sa. To je tá nová politická kultúra, pán Muňko, čo zavádzate?! To nie je nová politická kultúra, to sú staré Ficove časy. Takto to tu bolo. A ja som sem do parlamentu šiel kvôli Robovi Ficovi. Lebo v ’97., keď prišiel spievať, tak povedal, že bude čestný politik, tak ma prosil, že môžem, urobte mi reklamu. Čo sa z neho stalo za tých, za tie roky? Jeden skorumpovaný politik, ktorý ide Slovensko priviesť na úroveň Bieloruska. Ďakujem veľmi pekne.